Kære Bedsteforældre for Asyl - venner på Fyn og øerne,

et nyt år er begyndt, og sammen med ønsker om et godt nytår er det på tide at fortælle om Bedsteforældre for Asyl-Fyns (foreløbige) planer for 2023.

Vores første møde bliver torsdag den **10. marts** kl. 12.30-14.00 på Dalum bibliotek. Her mødes vi, hører nyt og planlægger fremtidens aktiviteter. Dagsorden følger omkring 1. marts. Alle er velkomne!

Vi regner med at deltage i demonstrationen i Odense sammen sammen med flere andre foreninger og organisationer lørdag den **19. marts**. Det er FNs internationale aktionsdag mod racisme. Man mødes kl. 13 på Banegårdspladsen. Nærmere info følger.

Vi har flyttet det planlagte arrangement med Svend Løbner fra februar til september, nærmere bestemt til torsdag den **22. september** kl. 16. Sæt X i kalenderen allerede nu! Her samarbejder vi med Folkeuniversitetet på Langeland, så arrangementet finder sted i Sognehuset i Rudkøbing. Nærmere info følger. Samkørsel fra Odense kan arrangeres. Svend Løbner er redaktør af netavisen Sameksistens. Han taler om:

**Byg bro med din tro**

Flygtninge og indvandrere kommer hertil med fremmede kulturer og religioner i bagagen. Vi ser dem med tørklæde og turban og oplever dem overholde bedetider og fastemåneder. Men er de egentlig så langt fra vores kristne kultur? Og de menneskelige værdier i det hele taget?

Svend Løbner fortæller fra sin opvækst i det multireligiøse Tanzania, sine studier i Bibelen, Koranen og hinduskrifter, og fra sit møde med imamer og sheiker som rejsende journalist. Og hvorfor det verdensvide udsyn tænder ham som debattør, når han møder smålighed og selvoptagethed herhjemme.

På vegne af Bedsteforældre for Asyl-Fyn mange venlige hilsener, Pia Sigmund